proxectonos/corpus_dominio_legal_administrativo_tmp huggingface dataset:
16/04/2014 | Administración LocalMunicipal
Ferrol
Facenda e Patrimonio
Edito padrón IVTM 2014

O día 01/04/2014 aprobouse por decreto da Alcaldía o Padrón municipal do Imposto de vehículos de tracción mecánica (IVTM) correspondente ó exercicio 2014. A través do presente edicto e a teor do establecido no artigo 102.3 da Lei xeral tributaria, procédese a notificar colectivamente ós contribuintes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol e transcorrido o prazo de exposición ó público, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 3 de abril de 2014 O alcalde accidental Asdo.: Guillermo Evia Pérez
16/04/2014 | Administración LocalMunicipal
Val do Dubra
Aprobación prezo público da Festa da Empanada

Con data 3 de abril de 2014 a Xunta de Goberno Local adoptou o seguinte acordo relativo á realización da Festa da Empanada 2014: Primeiro.- Aprobar o seguinte prezo por entrada/persoa para a comida da Festa da Empanada de Val do Dubra 5,00 €/entrada/persoa. Segundo.- Publicar o presente acordo no BOP e no taboleiro de edictos do Concello. Val do Dubra, 8 de abril de 2014. O alcalde Ramón C. Varela Mariño
16/04/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44080. Acondicionamento turístico-ambiental

Asociación Autonómica Petón do Lobo, solicita de Augas de Galicia por atoparse nas marxes do río Lourido, autorización de obras en varios lugares de Corcoesto, Valenzá, Cereo, no Concello de Cabana de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44080. As obras solicitadas consisten no acondicionamento turístico-ambiental das ribeiras do río Lourido. Sinalización de lugares de interese cultural e ambiental no val do río Lourido, rehabilitación de pasarela peonil, mellora balcón-mirador fluvial, rehabilitación do muíño dó Prillán como centro de información ambiental e cultural do val do Lourido e arranxo da pista forestal Fonterremula-Baralláns. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de abril de 2014 O xefe do servizo territorial Néstor Rodríguez Arias
16/04/2014 | Administración LocalMunicipal
Mugardos
Bolsa de traballo para a contratación laboral temporal de axente TIC para aula CeMIT do Concello de Mugardos

O sr. Alcalde-Presidente do Concello de Mugardos, dictou, con data 08.04.2014, a resolución da alcaldía núm.336/2014, pola que se prestou aprobación á bolsa de traballo para a contratación laboral temporal de AXENTE TIC PARA A AULA CeMIT DO CONCELLO DE MUGARDOS, tal como figura deseguido: Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. A vixencia da presente lista será de dous (2) anos a contar dende o día da data da resolución antes citada, e entrará en vigor con carácter inmediato. Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do contencioso-administrativo de Ferrol. Asemesmo, poderase interpoñer calquera outro recurso que estime pertinente. Mugardos, 8 de abril de 2014 O ALCALDE ASDO. XOSÉ FERNÁNDEZ BARCIA
16/04/2014 | Administración LocalMunicipal
Culleredo
Secretaría Xeral. Padrón de Habitantes
Delegación de voda

ANUNCIO SUPLENCIA Por resolución ditada en data 21 de marzo de 2014, o Sr. alcalde acordou que o primeiro tenente de alcalde, don José Ramón Rioboo Castro, asuma as funcións da Alcaldía o día 24 de marzo de 2014, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 27 de marzo de 2014. O alcalde Asdo.: Julio Sacristán de Diego ANUNCIO SUPLENCIA Por resolución ditada en data 3 de marzo de 2014, o Sr. alcalde acordou que o primeiro tenente de alcalde, don José Ramón Rioboo Castro, asuma as funcións da Alcaldía durante os días 4 e 5 de marzo de 2014, ambos os dous incluídos, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 19 de marzo de 2014. O alcalde Asdo.: Julio Sacristán de Diego ANUNCIO DELEGACIÓN Por resolución ditada en data 6 de marzo de 2014, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona María Guadalupe Pombo Carril, para a celebración do matrimonio civil entre don IGNACIO ESTEBAN JESUS NAZARET PEREZ DE URRUTIA PAROLIN e dona VICTORIA ADELA VINET FREIJANES, o sábado día 8 de marzo de 2014, ás 12.45 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 19 de marzo de 2014. O alcalde Asdo.: Julio Sacristán de Diego
16/04/2014 | Administración LocalMunicipal
Coristanco
Aprobación inicial do expediente de modificación da base 53 das bases de execución do orzamento 2014

O Pleno do Concello de Coristanco en sesión ordinaria de data 26 de marzo de 2014 aprobou inicialmente o expediente de modificación da Base 53ª das bases de execución do orzamento de 2014. Por medio do presente anuncio ponse en coñecemento que dito acordo provisional se exporá ao público no taboleiro de anuncios do Concello por un prazo de 30 días hábiles, a efectos de que os interesados poidan examinar o expediente e presentar as reclamacións que estimen oportunas. Se finalizado o prazo de exposición ao público non se presentasen reclamacións, o expediente considerarase aprobado definitivamente. Coristanco, 28 de marzo de 2014 O alcalde Antonio Pensado Plágaro
16/04/2014 | Administración LocalMunicipal
Santiago de Compostela
Área de Servizos Sociais
Notificación de resolucións de expedientes sancionadores

ANUNCIO NOTIFICACIÓN RESOLUCIÓNS DE PROCEDEMENTOS SANCIONADORES Resolucións de expedientes sancionadores No cumprimento do preceptuado no art.59, apartado 5.º, da vixente Lei 30/92, do 26 de novembro, de réxime xurídico das administracións públicas e procedemento administrativo común, sobre notificacións de resolucións de imposición de sanción ós interesados intentada y no practicada, nos expedientes sancionadores que a continuación se relacionan, por infracción da normativa vixente en materia DA ORDENANZA DE CONVIVENCIA, RESIDUOS E LIMPEZA VIARIA DO CONCELLO DE SANTIAGO DE COMPOSTELA aprobada por acordo do Pleno da Corporación o día 28/12/2006 (BOP da Coruña do 17/02/2007) e modificada por Acordo do Pleno o día 23/12/2008 (BOP da Coruña do 17/04/2009), se procede a súa práctica mediante o anuncio no Boletín Oficial da Provincia e no taboleiro de edictos dos concellos de residencia, informándolles que a resolución é firme en vía administrativa e contra esta resolución poderá interpor recurso contencioso administrativo ante o Xulgado do Contencioso-Administrativo de Santiago de Compostela, no prazo de dous meses, contados a partires dio día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Así mesmo, e con carácter previo á interposición do recurso contencioso administrativo poderá interpor, con carácter potestativo, recurso de reposición ante o propio órgano que ditou o acordo no prazo dun mes, en cuxo caso o prazo para a presentación do recurso contencioso administrativo empezará a contarse desde a notificación da resolución desestimatoria, si fora expresa, o despois da súa desestimación tácita, que se producirá si no prazo dun mes non se resolve o recurso de reposición interposto (Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e procedemento administrativo común. Igualmente advírteselles a posibilidade de interpor calquera outro recurso que estime pertinente. O que se publica para coñecemento dos interesados. Santiago de Compostela, 9 de abril de 2014. O vicesecretario P. D. A xefa de servizo da Área de Benestar Social DEC 03/01/12 Rositsa Patrulescu Rahmouni
16/04/2014 | Administración LocalMunicipal
Val do Dubra
Anuncio prezo público

Con data 8 de abril de 2014 a Alcaldía adoptou, entre outros, o seguinte acordo relativo á realización dunha excursión á zona da Ribeira Sacra: Primeiro.- Realizar unha excursión á zona da Ribeira Sacra para empadroados maiores de idade co seguinte programa: - Balneario circuito termal Augas Santas - Comida Buffet - Visita Adega Segundo.- Aprobar o seguinte prezo por persoa: 30,00 € Terceiro.- Dar traslado da resolución á Xunta de Goberno Local para a súa ratificación e publicar este anuncio no BOP e no taboleiro de edictos do concello Val do Dubra, 8 de abril de 2014 O alcalde Ramón C. Varela Mariño
16/04/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.44904 O CONCELLO DE CERCEDA, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 300 m 3 /hora (3.628.000 m 3 /ano) de augas residuais depuradas ao río Barcés (cunca do río Mero) procedentes da EDAR de Cobeláns (T. M. Cerceda). As augas residuais procedentes do polígono industrial de Acebedo son tratadas nun sistema de depuración deseñado para 23.750 habitantes equivalentes, que consta dos seguintes dispositivos: Liña de auga ▪ Pretratamento que consta de: – Pozo de entrada con reixa de grosos de 20 mm de luz de paso. – Tamiz de desbaste de grosos automático con 5 mm de luz de paso. – Desareador-desengraxador aireado de dobre canal e forma rectangular. – Medición de caudal. – Tamiz automático de finos de 1 mm de luz de paso. ▪ Medición de caudal ultrasónico. ▪ Tratamento biolóxico que consta de: – Tanque rectangular de dimensións 16,75 x 8,5 x 4,5 m, dividido en dous compartimentos iguais, o primeiro actúa como tanque de homoxeneización e o segundo como tanque anaerobio con dosificación de cloruro férrico para eliminación de fósforo. – Distribuidor. – Dous canais de aireación de dimensións unitarias de 50,3 x 11,050 x 4 m. – Decantador secundario circular de dimensións 22 m de diámetro x 3,5 m de profundidade útil con recirculación de lodos. ▪ Tratamento terciario mediante desinfección por raios UV para un caudal máximo de 300 m 3 lh, con medidor de caudal ultrasónico. Unha vez depuradas estas augas residuais son vertidas, previo paso por unha arqueta de torna de mostra, ao río Barcés (cunca do do Mero) a través dun colector de PVC de 500 mm de diámetro x 7 m de lonxitude. Liña de lodos ▪ Acondicionamento mediante dosificación de polielectrolito. ▪ Deshidratación mediante centrífugas. As coordenadas UTM do punto de vertido ao río Barcés (cunca do río Mero) destas augas residuais son: X=544.691; Y=4.781.628 –datum ED50–. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas, sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no edificio administrativo da Xunta de Galicia en Monelos, na rúa Vicente Ferrer, núm.2 - 9.° andar da Coruña, onde se atopa exposto o proxecto para que poida ser examinado por quen desexe. Santiago de Compostela, 21 de marzo de 2014. O xefe da Área de Vertidos Asdo.: Manuel Morato Miguel
16/04/2014 | Administración LocalMunicipal
Rianxo
Recadación
Exposición pública matrícula de 2014 imposto sobre actividades económicas

ASUNTO: EXPOSICIÓN PÚBLICA MATRÍCULA DE 2014 DO IMPOSTO SOBRE ACTIVIDADES ECONÓMICAS En cumprimento do disposto no artigo 3 do Real decreto 243/1995, do 17 de febreiro (BOE do 08-03-95), anúnciase que a matrícula do Imposto sobre Actividades Económicas correspondente a 2014, elaborada pola Axencia Estatal da Administración Tributaria, recibida neste concello con data do 26 de marzo de 2014, atópase a disposición do público na Recadación Municipal, para o seu exame en horas de oficina por parte dos interesados durante o prazo dos quince días hábiles seguintes ó de aparición deste edicto no BOP. Contra a inclusión, exclusión ou alteración de calquera dos datos contidos na devandita matrícula cabe interpor, no prazo de quince días hábiles contados desde o inmediato hábil seguinte ó do remate da súa exposición: - Potestativamente, recurso de reposición ante a Delegación Provincial de A Coruña da Axencia Estatal de Administración Tributaria. - Directamente, reclamación económico-administrativa ante o Tribunal Económico-Administrativo Rexional de Galicia. Non cabe a utilización simultánea dos devanditos medios de impugnación contra o contido da matrícula, e a súa presentación non orixinará a suspensión dos actos liquidatorios seguintes, salvo que así o acorden expresamente o órgano administrativo ou o Tribunal Económico-Administrativo que sexan competentes. Rianxo, 28 de marzo de 2014 O ALCALDE Asdo.: Adolfo Muiños Sánchez
16/04/2014 | Administración LocalMunicipal
Mugardos
Anuncio de cobranza do padrón de taxas polo subministro de auga, recollida de lixo e sumidoiros do primeiro trimestre do ano 2014

Por resolución da Alcaldía de data 28 de marzo de 2014, aprobase o padrón cobratoria das taxas polo subministro de auga, recollida de lixo e sumidoiros do primeiro trimestre do ano 2014, que abrangue os meses de xaneiro-febreiro-marzo e as liquidacións resultantes do mesmo, cos seguintes datos: Exposición: Expoñer ao público tódolos datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días, contados dende o seguinte ao da publicación no BOP do presente anuncio, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Prazo de cobro.- O prazo de cobro en período voluntario será de dous meses contados a partir do día seguinte ó da finalización da exposición pública. Transcorrido este prazo a débeda resultante será esixida pola vía de constrinximento, co recargo, xuros de demora e costas de exacción que procedan, de acordo có previsto nos artigos 26 e 28 da Lei Xeral Tributaria. Os contribuíntes poderán efectua-lo pagamento da débeda tributaria do seguinte xeito: a) Nas oficinas de recadación municipal, sitas na Avda. de Galicia, 45 baixo, de luns a venres, en horario das 9 ás 14 horas. b) Domiciliando os recibos que serán cargados nas respectivas contas dos constribuíntes. Recursos.- Contra as liquidacións incorporadas ó padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo competente, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Mugardos, 2 de abril de 2014 O ALCALDE, ASDO) XOSÉ FERNÁNDEZ BARCIA
16/04/2014 | Administración LocalConsorcios
Consorcio de Santiago
Resolución do Consorcio de Santiago polo que se anuncia a contratación por procedemento aberto da obra denominada “Retellado parcial do corpo claustral da Colexiata de Santa María a Real de Sar”, en Santiago de Compostela

RESOLUCIÓN DO CONSORCIO DE SANTIAGO POLO QUE SE ANUNCIA A CONTRATACIÓN POR PROCEDEMENTO ABERTO DA OBRA DENOMINADA “RETELLADO PARCIAL DO CORPO CLAUSTRAL DA COLEXIATA DE SANTA MARÍA A REAL DE SAR”, EN SANTIAGO DE COMPOSTELA 1.–Entidad adxudicadora. Datos xerais e datos para a obtención da información: a) Organismo: Consorcio da cidade de Santiago. b) Número de expediente: 2014/0050. c) Dependencia: Departamento de Contratación. d) Domicilio: rúa do Vilar, 59. e) Localidad e código postal: 15705 - Santiago de Compostela. f) Teléfeno 981574700. g) Fax 981574750. h) correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org 2.–Obxecto do contrato. a) Tipo: OBRAS. b) Descrición: “RETELLADO PARCIAL DO CORPO CLAUSTRAL DA COLEXIATA DE SANTA MARÍA A REAL DE SAR”, EN SANTIAGO DE COMPOSTELA. c) CPV (referencia de nomenclatura): 45000000. d) Medio de publicación do anuncio de licitación: BOP.3.–Tramitación e procedemento. a) Tramitación: ordinaria. b) Procedemento: aberto.4.–Orzamento base de licitación: 55.850,94 euros. IVE (21%). Importe total: 67.579,64 euros.5.–Garantías esixidas: definitiva (%) 5.6.–Requisitos específicos do contratista: os que figuran no prego de cláusulas administrativas.7.–Presentación de ofertas. a) Data límite de presentación: 26 días naturais, a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: rúa do Vilar, 59.3) Localidade e código postal: Santiago de Compostela, 15705.8.–Apertura dos sobres b e c. a) Dirección: rúa do Vilar, 59. b) Localidade e código postal: Santiago de Compostela, 15705. c) Data e hora: comunicarase aos licitadores.9.–Gastos de publicidade. A cargo do adxudicatario. Santiago de Compostela, 11 de abril de 2014. A xerente María Antón Vilasánchez
16/04/2014 | Administración LocalMunicipal
Coristanco
Aprobacion inicial do expediente de modificación da Ordenanza reguladora do prezo publico polo servizo de axuda no fogar

O Pleno do Concello de Coristanco en sesión ordinaria de data 26 de marzo de 2014 aprobou inicialmente o expediente de modificación da Ordenanza reguladora do prezo público polo servizo de axuda no fogar. Por medio do presente anuncio ponse en coñecemento que dito acordo provisional se exporá ao público no taboleiro de anuncios do Concello por un prazo de 30 días hábiles, a efectos de que os interesados poidan examinar o expediente e presentar as reclamacións que estimen oportunas. Se finalizado o prazo de exposición ao público non se presentasen reclamacións, o expediente considerarase aprobado definitivamente. Coristanco, 29 de marzo de 2014 O alcalde Antonio Pensado Plágaro
16/04/2014 | Administración LocalMunicipal
Arteixo
Urbanismo
Licenza de actividade dunha industria de confeccion de prendas de vestir. Exped.07/10 AIA

Licencias de Apertura Expte:07/2010AIA Refª: ACC/rl En cumprimento do disposto no apartado 3º do artigo 8 do Decreto 133/2008, de 12 de xuño, no que se regula a avaliación de incidencia ambiental, sométese a información pública o expediente nº 07/2010AIA que se tramita a instancia de CONFECCIONES GOA, S. A. para a concesión de licenza de apertura e funcionamento dunha actividade dedicada a industria de confección de prendas de vestir a instalar na parcela 79-B do Polígono Industrial de Sabón, Arteixo. O prazo será de vinte días, contados a partir do seguinte ao da última publicación deste edicto no Boletín oficial da provincia da Coruña e Diario Oficial de Galicia, o expediente atópase á disposición do público nas oficinas municipais co obxectivo de que quen se considere afectado pola actividade poida examinalo e formular por escrito as alegacións ou reclamacións que estimen oportunas no departamento de urbanismo deste Concello. Arteixo, 3 de abril de 2014 O ALCALDE P. D. Decreto 989/11 de 21 de xuño Asdo: Alberto Castro Calvete Concelleiro de Urbanismo
01/04/2014 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Provinciais
Aprobación do Plan Provincial de Cooperación ás obras e servizos de competencia municipal (POS) 2014

O Pleno da Deputación Provincial da Coruña, na sesión ordinaria que tivo lugar o vinte e oito de marzo de dous mil catorce (28/03/2014), acordou a aprobación do asunto que de seguido se menciona: O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 28 de marzo de 2014 O presidente O secretario xeral Diego Calvo Pouso José Luis Almau Supervia
01/04/2014 | Administración LocalMunicipal
Narón
Intervención
Edicto de aprobación do padrón de auga do 1.º trimestre de 2014

EDICTO A Xunta de Goberno Local, en sesión que tivo lugar o día 20 de marzo de 2014, adoptou, entre outros, o seguinte acordo: 1.–Aprobar o padrón de contribuintes por auga, saneamento, canón de auga, aluguer de contador e lixo, correspondente ao 1.º trimestre do ano 2014, que comeza por “1906 S. C” e remata con “Pilar Victoria Ruiz de Castroviejo Karadzhova”, cos seguintes importes: 2.–De acordo co disposto no artigo 75 da Ordenanza fiscal xeral de xestión, recadación e inspección, o padrón será exposto ao público durante un prazo de quince días, que se contarán a partir do día seguinte da publicación do anuncio no BOP da Provincia da Coruña. O anuncio de publicación ten os efectos de notificación colectiva, ao abeiro do artigo 102 da Lei xeral tributaria.3.–Durante dito prazo os interesados poderán examinar o padrón e interpoñer contra o mesmo e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.4.–O prazo de ingreso en período voluntario será nos meses de abril e maio de 2014. Transcorrido o prazo indicado, inciarase o período executivo, que determina o devengo de recargo de prema e dos xuros de mora, de acordo co previsto na Lei xeral tributaria. Narón, 25 de marzo de 2014. O alcalde José M. Blanco Suárez
01/04/2014 | Administración LocalMunicipal
Ferrol
Intervención
Aprobación inicial do expediente de modificación de créditos 5/2014, subexpediente 1/2014, de crédito extraordinario /suplemento de créditos

O Pleno do Concello de Ferrol, en sesión de data 27 de marzo de 2014, aprobou inicialmente o expediente de modificación de créditos 5/2014, subexpediente 1/2014 de crédito extraordinario/suplemento de crédito. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas de confomidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do Real decreto lexislativo 2/2004. No caso de presentarse reclamacións, o pleno disporá do prazo dun mes para resolvelas. Ferrol, a 28 de marzo de 2014. O alcalde Asdo.: José Manuel Rey Varela.
01/04/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-14/2014)

Anuncio de licitación (As-14/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-14/2014.2. Obxecto do contrato: Conserxería e outros servicios de naturaleza polivalente para o funcionamento dos centros cívicos de San Diego, Santa Lucía, Santa Margarita e o centro social da Asociación de Veciños de Bens. Duración: catro anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 133.859,88 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 21 de marzo de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
01/04/2014 | Administración LocalMunicipal
Culleredo
Economía, Facenda, Réxime Interior
Aprobación definitiva modificación ordenanzas fiscais nº 6 e nº 16

O Pleno municipal, en sesión celebrada o día 30 de Janeiro de 2014, aprobou provisoriamente a modificación das Ordenanzas fiscais número 6: taxa por expedición de documentos e número 16: taxa por licenzas urbanísticas ou realización das actividades administrativas de control nos supostos en que a esixencia de licenza fora substituida pola presentación responsable ou comunicación previa. Transcurridos os prazos de exposición pública sen presentarse alegación algunha enténdese definitivamente aprobada, entrando en vigor despois da publicación no Boletín Oficial da Provincia do texto da modificación, que é o seguinte: Culleredo, 21 de marzo de 2014. O Alcalde Asdo./ Julio Sacristán de Diego
01/04/2014 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación da base 50 das de execución do orzamento provincial do exercicio 2014

Na sesión plenaria celebrada o día 28 de marzo, a Corporación provincial acordou aprobar inicialmente a modificación da base 50 das de execución do orzamento provincial do exercicio 2014. O dito expediente queda de manifesto na Secretaría Xeral desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, entenderase definitivamente aprobada, de acordo co disposto no artigo 20.1 do R. D. 500/90, do 20 de abril. A Coruña, 28 de marzo de 2014 O Presidente, O Secretario, Diego Calvo Pouso José Luis Almau Supervía
01/04/2014 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos 1/2014 de aprobación polo pleno

Na sesión plenaria celebrada o día 28 de marzo de 2014 a Corporación provincial acordou aprobar inicialmente o Expediente de modificación de créditos nº 1/2014. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 28 de marzo de 2014 O PRESIDENTE, O SECRETARIO XERAL, Diego Calvo Pouso José Luis Almau Supervía
01/04/2014 | Administración LocalMunicipal
Vilasantar
Aprobación inicial do padrón da auga dos meses de xaneiro e febreiro de 2014

A xunta de goberno local, con data 25 de marzo de 2014, aprobou inicialmente o Padrón fiscal da taxa da auga correspondentes aos meses de xaneiro e febreiro de 2014, o cal se expón ao público para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ao da publicación do presente edicto no BOP e no taboleiro de edictos do concello. Durante este prazo o devandito Padrón estará a disposición dos interesados no concello. Contra o acto de aprobación do Padrón e das liquidacións incorporadas a este, os contribuíntes, e en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública no Padrón, que se entenderá rexeitado se ao transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición se non o fose. Tamén se poderá interpor calquera outro recurso que se estime conveniente.3.- Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, 25 de marzo de 2014 O alcalde Fernando Pérez Fernández
01/04/2014 | Administración LocalMunicipal
Paderne
Solicitude de licenza municipal para taller de pirotecnia

Por D. JON IÑAKI ILE JANECZKO en representación de PIROTECNIA ROCHA-AREAS S. L. solicitouse licenza municipal para LEGALIZACIÓN DE OBRA E LICENZA DE ACTIVIDADE DE TALLER DE PIROTECNIA en AREAS-ADRAGONTE (PADERNE). Cumprindo co disposto no artigo 8.3 do Decreto 133/2008 de 12 de xuño de 2008, polo que se regula a Avaliación da Incidencia Ambiental, que establece: “O expediente será sometido polo Concello ó trámite de información pública por un período de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do concello A apertura do trámite de información pública notificarase persoalmente aos veciños e titulares de dereitos inmediatos ao lugar de localización proposta, para os efectos de que poidan alegar o que consideren oportuno”- PADERNE, 25 de MARZO de 2014 O ALCALDE PRESIDENTE ASDO.- CÉSAR LONGO QUEIJO
01/04/2014 | Administración LocalMunicipal
Ferrol
Intervención
Aprobación inicial do expediente de modificación de créditos 6/2014, subexpediente 2/2014, de crédito extraordinario/suplemento de créditos

O Pleno do Concello de Ferrol, en sesión de data 27 de marzo de 2014, aprobou inicialmente o expediente de modificación de créditos 6/2014, subexpediente 2/2014 de crédito extraordinario/suplemento de crédito. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas de confomidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do Real decreto lexislativo 2/2004. No caso de presentarse reclamacións, o pleno disporá do prazo dun mes para resolvelas. Ferrol, a 28 de marzo de 2014. O alcalde Asdo.: José Manuel Rey Varela.
01/04/2014 | Administración LocalMunicipal
Ferrol
Intervención
Aprobación inicial do expediente de modificación das previsións iniciais do orzamento de ingresos 1/2014

O Pleno do Concello de Ferrol, en sesión de data 27 de marzo de 2014, aprobou inicialmente o expediente de modificación das previsións iniciais do orzamento de ingresos 1/2014. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas de confomidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do Real decreto lexislativo 2/2004. No caso de presentarse reclamacións, o pleno disporá do prazo dun mes para resolvelas. Ferrol, a a 28 de marzo de 2014. O alcalde Asdo.: José Manuel Rey Varela.
01/04/2014 | Administración LocalMunicipal
Rianxo
Secretaría
Licenza de actividade Gas Galicia SDG SA

Solicitouse o 13/09/2013 por GAS GALICIA SDG S. A. licenza municipal para PLANTA COMPACTA DE ALMACENAMIENTO Y REGASIFICACIÓN DE GAS NATURAL LIQUIDO PARA SUMUNISTRO A RIANXO, a emprazar en Parque empresarial de Rianxo parcela nº 23, cumprindo o disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental; sométese a información pública por período de vinte días hábiles, dende o seguinte día á última das publicacións (BOP e DOG) a fin de que durante ese prazo poda examinarse o expediente, na Secretaría deste Concello, polas persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que se estimen oportunas. En Rianxo a 18 de marzo de 2014. O alcalde Adolfo Muíños Sánchez
01/04/2014 | Administración LocalMunicipal
Oza-Cesuras
Aprobacion inicial da Ordenanza municipal do servizo de axuda no fogar do Concello de Oza-Cesuras

A Comisión Xestora, na sesión ordinaria celebrada o 28 de febreiro de 2014, acordou aprobar inicialmente a Ordenanza municipal do servizo de axuda no fogar do concello de Oza-Cesuras. O que se fai público co fin de que durante o prazo de trinta días hábiles, contados a partir do seguinte ao da publicación deste anuncio no BOP, os interesados poidan examinar o expediente e presentar as reclamacións que estimen oportunas. No caso de que non se presenten reclamacións no prazo sinalado, entenderase definitivamente adoptado o acordo ata entón provisional, sen necesidade de acordo da Comisión Xestora. Oza-Cesuras, 25 de marzo de 2014. O Presidente Asdo./ José Pablo González Cacheiro
29/04/2014 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Renuncia dun membro do tribunal do proceso selectivo por consolidación de emprego temporal de enxeñeiro técnico industrial

Resolución do 11/04/2014 pola que se acepta a renuncia dun membro do tribunal do proceso selectivo por consolidación de emprego temporal de Enxeñeiro técnico industrial. D. Diego Calvo Pouso, Presidente desta Deputación, resolveu: Visto o escrito presentado por D. Antonio Sánchez Lorenzo, nomeado vogal titular do tribunal designado para a selección dun Enxeñeiro técnico industrial por resolución de Presidencia de 28/02/2014, aceptar a renuncia presentada de conformidade co sinalado no artigo 13.2 do Real Decreto 364/1995 do 10 de marzo, ao ter realizado tarefas de preparación de aspirantes a procesos selectivos nos cinco anos anteriores á publicación da citada convocatoria. A Coruña, 11 de abril de 2014 O PRESIDENTE O SECRETARIO D. Diego Calvo Pouso D. José Luis Almau Supervía
29/04/2014 | Administración LocalMunicipal
Mugardos
Aprobación inicial das bases de funcionamento e acceso ao espazo infantil de xogo

O Concello Pleno aprobou inicialmente as Bases de funcionamento e acceso ao espazo infantil de xogo, en sesión realizada o día 25 de abril de 2014, e someteo a información pública por un prazo de trinta días hábiles, que se contarán dende o seguinte ao da inserción do presente anuncio no Boletín Oficial da Provincia, para os efectos de que polos/as interesados/as se poidan formular as reclamacións ou alegacións que consideren oportunas, ao abeiro do artigo 49 da Lei 7/1985 de 2 de abril, reguladora das bases de réxime local. En caso de non presentarse reclamación ningunha, entenderase definitivamente aprobado sen necesidade de novo acordo. Mugardos, 25 abril de 2014 O alcalde Xosé Fernández Barcia
29/04/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 11 de abril de 2014, da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción (Exped. IN407A 2014/39)

Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Solicitante: Unión Fenosa Distribución, S. A. Domicilio social: Avda. de Arteixo, 171.15007 A Coruña Denominación: Retranqueo LMTS CT La Condesa 1 Situación: concello de Mugardos. Liña de media tensión soterrada a 15/20 kV., cunha lonxitude de 2x0,016 Km., con orixe en empalme a realizar na LMTS existente 712, en condutor RHZ-2OL 12/20 kV.- 1x240 mm2 Al. E final na mesma liña unha vez entre e saia do centro de transformación proxectado. Centro de transformación compacto prefabricado subterraneo 2L+1P, con transformador de 630 kVA., e unha relación de transformación de 15000/400 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Rúa Vicente Ferrer, 2-2ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña,11 de abril de 2014 O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG. nº 140 do 24.07.2013) Luz Margarita Gheorghica De Rossello
29/04/2014 | Administración LocalMunicipal
Culleredo
Secretaría Xeral
Suplencia Alcaldía

Por resolución ditada en data 9 de abril de 2014 o sr. Alcalde acordou que o primeiro tenente de alcalde, Don José Ramón Rioboo Castro asuma as funcións da Alcaldía, do 12 ao 19 de abril de 2014, ambos os dous incluídos, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 21 de abril de 2014. O Alcalde, Asdo.: Julio Sacristán de Diego
29/04/2014 | Administración LocalMunicipal
A Laracha
Contratación obra cubrición, cerramento e gradas pista CEIP Ramón Otero Pedraio

Anuncio de procedemento aberto, para a adxudicación con un único criterio de valoración e tramitación ordinaria, do contrato da obra Cubrición, cerramento e gradas da Pista Polideportiva do CEIP Ramón Otero Pedraio.1. Entidade adxudicadora: Concello da Laracha. a) Descrición do obxecto: Cubrición, cerramento e gradas da Pista Polideportiva do CEIP Ramón Otero Pedraio, sito na Laracha. b) Nomenclatura CPV: 45261000-4 c) Lugar de execución: en diferentes zonas do termino municipal da Laracha. d) Prazo de execución: Cinco (5) meses. a) Tramitación: Ordinaria b) Procedemento: Aberto. c) Forma: único criterio de valoración (prezo). a) Orzamento máximo de licitación: 605.775,77 euros (IVE engadido): 500.641,13 euros máis 105.134,64 euros de IVE b) Revisión de prezos: aplicarase sobre o importe do contrato, e levarase a cabo de conformidade co establecido nos artigos 89 e seguintes do TRLCSP. a) Provisional: Non se esixe. b) Definitiva: 5% do importe de adxudicación correspondente a unha anualidade, excluído o IVE. a) Entidade: Departamento de Secretaría do Concello e no perfil do contratante www.alaracha.es b) Domicilio: Avda. Finisterre, s/n, Torás. c) Localidade e código postal: A Laracha -15145. d) Teléfono: 981 605001. e) Telefax: 981 606331. f) Data límite de obtención de documentos e información: Ata as 14:00 horas do día en que finaliza o prazo de presentación de ofertas. a) Clasificación: Non se esixe b) Acreditación solvencia económica e financeira, solvencia técnica e profesional: polos medios sinalados no prego de cláusulas administrativas.8. Criterios de valoración: os sinalados no prego de cláusulas administrativas. a) Data límite de presentación: 15 días, a contar dende o seguinte ao de publicación do presente anuncio no BOP. b) Documentación a presentar: A especificada no Prego de Cláusulas Administrativas Particulares. Para a achega inicial da documentación que se deberá incluír no sobre A, establecido na cláusula 12.1 dos pregos-tipo, esta substituirase por unha declaración responsable do licitador indicando que cumpre as condicións establecidas legalmente para contratar coa Administración. En tal caso, o licitador a cuxo favor recaia a proposta de adxudicación, deberá acreditar ante ó órgano de contratación, previamente á adxudicación do contrato, a posesión e validez dos documentos esixidos, segundo o establecido no artigo 146.4 do TRLCSP. c) Lugar de presentación: Rexistro Xeral do Concello e outros sinalados no artigo 38 da Lei 30/1992. a) Entidade: Concello. b) Domicilio: Praza do Concello s/n – A Laracha c) Data e hora: Indicarase cunha antelación mínima de dous días hábiles no perfil do contratante.11. Gastos de publicación dos anuncios de licitación: serán por conta do adxudicatario. A Laracha, 21 de abril de 2014 O alcalde José Manuel López Varela
29/04/2014 | Administración LocalMunicipal
Cee
Desistimento e arquivo do expediente nº 2013/U002/000014

Visto o escrito presentado con data 05/03/2014 e nº 2014/808 de rexistro de entrada, por dona Anne Cecile Baenas Alogo, con NIE nº XXXXXXXXX, no que expón que con data 28/02/2014 producíuse o cesamento da actividade do pub “Brasuka”, situado na Rúa Ameneiro, 3, de Cee, polo que solicita que se arquive o expediente administrativo de cambio de titularidade da licenza de apertura de pub que ten en trámite. Resultando que a interesada ten solicitado neste concello o cambio de titularidade da licenza de apertura dun local comercial adicado a pub situado no enderezo indicado, ao que lle correspondeu o nº de expediente 2013/U002/000014. Considerando o disposto nos artigos 42, 90 e 91 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro, esta alcaldía resolveu, con data 10 de marzo de 2014, declarar o desestimento da solicitude de dona Anne Cecile Baenas Alogo de cambio de titularidade da licenza de apertura dun local comercial adicado a pub (expediente nº 2013/U002/000014), e ordenar a conclusión da tramitación e o arquivo do expediente. Non sendo posible realizar a práctica da notificación da resolución no domicilio do interesado, comunícaselle o devandito acordo por medio deste anuncio, segundo o establecido no artigo 59.5 da Lei 30/1992, de 26 de novembro, informándolle que contra a referida resolución, que pon fin á vía administrativa, poderá interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do seguinte ao da referida publicación, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 22 de abril de 2014 A alcaldesa Zaira Rodríguez Pérez
29/04/2014 | Administración LocalMancomunidades
Mancomunidade de Municipios da Comarca de Ordes
Aprobación definitiva do orzamento 2014

Transcorrido sen reclamacións o período de información pública do orzamento xeral desta Entidade para o exercicio 2014, queda elevado automaticamente a definitivo de conformidade co disposto no artigo 169.1 do Real Decreto Lexislativo 2/2004, do 5 de marzo, publicándose de seguido o resumo por capítulos do mesmo, segundo dispón o artigo 169.3 do citado corpo legal. Total Persoal: 21 O que se publica para xeral coñecemento, sinalando que contra o acordo de aprobación definitiva poderá interpoñerse directamente recurso contencioso-administrativo ante o Xulgado do contencioso-administrativo de A Coruña, no prazo de dous meses a contar desde o da publicación deste anuncio, sen prexuízo de que poida interpoñerse calquera outro recurso que se estime procedente. Ordes, 14 de abril de 2014 O Presidente Asdo/ Manuel Regos Boquete